Atari Flashback 2

Atari Flashback 2 on mängukonsool, Atari Flashbacki järeltulija. Sellel on nelikümmend Atari 2600 sisseehitatud mängu. Mõni neist mängudest on viimastel aastatel fännide loodud ja kaks mängu on Activisioni originaalmängud. Atari Flashback 2 sarnaneb välimuselt algse Atari 2600 konsooliga aastast 1977. See on originaalist ligikaudu 1/3 võrra väiksem ja tunduvalt kergem. Konsoolil on viis nuppu (Power, Reset, Left ja Right raskusastme lülitid ning Select), konsooli tagaküljel on värvilise ja mustvalge variandi vahetuse nupp ning kaks sisendit kaasasolevatele juhtkangidele. Juhtkangid sarnanevad väga originaal-Atari juhtkangidega aastast 1977 ning on ühilduvad ja vahetatavad konsoolide vahel. Flashback 2-ga ei tule kaasa pedaalid, kuid on võimalik kasutada Atari originaalpedaale. Flashback 2 väljatöötajateks valiti Curt Vendel ja Legacy Engineering. Erinevalt Flashbacki konsoolist koosneb Flashback 2 ühekiibisest versioonist, mille skeemi oli kavandanud Vendel; see on Atari 2600 originaalskeemi koopia. Seetõttu Atari Flashback 2 käitab mänge samamoodi, nagu need mängisid originaalkonsoolil. Atari Flashback 2 projekti koodnimi oli Michele, Vendeli naise nime järgi. Tema nimi on trükitud kaemaplaadile. Marty Goldberg (ClassicGaming.com, Atari Gaming Headquarers ja Midwest Gaming Classic) palgati Legacy Engineeringu poolt välja töötama juhendit ja kujundama võrgujuhendit. Juhendis, mis tuli kaasa Flashback 2-ga, leidus liiga palju vigu, kuna mängude väljatöötamise käigus nende sisu muutus, ning graafikadisaini ettevõtted pidid juhendi vigade parandamisele palju energiat kulutama. Mängud on jaotatud nelja kategooriasse, mida saab valida ekraanimenüüst. Kui mäng on valitud, pääseb menüüsse tagasi Power-nupuga, konsool tuleb välja ja siis uuesti sisse lülitada. "Adventure" "Adventure II" "Haunted House" "Return To Haunted House" ("Haunted House'i" järg, kus on kasutatud mängu "Adventure" originaalkoodi ja "Haunted House'i" originaalgraafikat) "Secret Quest" "Wizard" (välja andmata jäänud prototüüp) "Arcade Asteroids" (algne Atari 2600 Asteroids, kus on sprites piirjooned on täpsemad ja selgemad) "Arcade Pong" (ainult Flashback 2 jaoks, Pongi versioon, kus saab kasutada pedaali) "Asteroids Deluxe" (ainult Flashback 2 jaoks) "Battlezone" "Centipede" "Lunar Lander" (ainult Flashback 2 jaoks) "Millipede" "Missile Command" "Space Duel" (ainult Flashback 2 jaoks) "3D Tic-Tac-Toe" "Aquaventure" (välja andmata jäänud prototüüp) "Atari Climber" (fänni valmistatud, välja lastud 2004. aastal nimega "Climber 5") "Combat" "Combat 2" (välja andmata jäänud prototüüp) "Dodge 'Em" "Fatal Run" "Frog Pond" (välja andmata jäänud prototüüp) "Hangman" "Human Cannonball" "Maze Craze" "Off The Wall" "Outlaw" "Pitfall!" (esmaväljaandja Activision) "Radar Lock" "River Raid" (esmaväljaandja Activision) "Save Mary" (välja andmata jäänud prototüüp) "Video Checkers" "Video Chess" "Caverns Of Mars" (ainult Flashback 2 jaoks) "Quadrun" (algul müüdud ainult tellimisel Atari fänniklubi kaudu) "Saboteur" (välja andmata jäänud prototüüp) "Space War" "Yars' Return" (ainult Flashback 2 jaoks) "Yars' Revenge" Atari Flashback 2 ametlik veebileht Atari Flashback 2 võrgujuhend: HTML, PDF